Amurka ta ce Masar ta sake samun damar gyara makomarta - BBC Hausa - News
Amurka ta ce Masar ta sake samun damar gyara makomarta
An sabunta: 15 ga Yuli, 2013 - An wallafa a 19:21 GMT
Shugaban riko na Masar da Mr Burns
Wani wakilin na gwamnatin Amurka, William Burns ya ce hambarar da shugaban Masar Mohammed Morsi da sojoji suka yi, wata dama ce Masar din ta samu ta kyautata makomar ta.
Yayinda yake magana bayan ya gana da shugabannin rikon kwarya na kasar a birnin Alkahira, Mr Burns ya ce yanzu suna da wata dama ta koyon darussa da kuma gyara kura-kuran da aka yi a kasar a cikin shekaru biyu da suka wuce.
Mr Burns ya kuma yi kira ga jami'an tsaro da su nuna juriya da hakuri wajen tunkarar masu zanga-zanga.
An shirya a daren nan magoya bayan jami'yyar Mr Morsi ta 'Yan Uwa Musulmi za su yi zanga-zanga.
Wakilin BBC ya ce ziyarar Mr Burn, wata alama ce dake nuna cewa a shirye gwamnatin Obama take ta yi aiki kafada da kafada da sabuwar gwamnatin Masar din.
A saki Mohammed Morsi inji Amurka da Jamus13 Yuli, 2013, Masar
Karin bayani daga Sauyi a kasashen Larabawa Amirka na son ganin bayan Bashar Assad
25 Nuwamba, 2013
Gwamnatin Masar ta dage dokar ta baci
An rasa Naira biliyan 48 na man Nigeria
India ta tabbatar da haramta luwadi
An kwantar da gawar Mandela a Pretoria